Ir-Regolament tal-Kummissjoni (KE) Nru 1444/2002
ta' l-24 ta' Lulju 2002
li jemenda d-Deċiżjoni tal-Kummissjoni 2000/115/KE dwar id-definizzjonijiet tal-karatteristiċi, l-eċċezzjonijiet għad-definizzjonijiet kif ukoll ir-reġjuni u d-distretti għall-istħarriġ ta' l-istruttura ta' impriżi agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea
Wara li kkunsidrat ir-Regolament tal-Kunsill (KEE) Nru 571/88 tad-29 ta' Frar 1988 dwar l-organizzazzjoni ta' stħarriġ Komunitarju dwar l-istruttura ta' impriżi agrikoli [1], kif l-aħħar emendat bir-Regolament tal-Kummissjoni (KE) Nru 143/2002 [2] u b'mod partikolari l-Artikolu 8 (1) tiegħu,
Billi:
(1) Ir-riżultati ta' stħarriġ Komunitarju dwar l-l-istruttura ta' impriżi agrikoli kif previst fir-Regolament (KEE) Nru 571/88 jistgħu jkunu koerenti mal-Komunità Ewropea kollha biss jekk it-termini li jinsabu fil-lista tal-karatteristiċi jiftiehmu u jiġu applikati b'mod uniformi.
(2) Regolament (KE) Nru 143/2002 emenda l-lista ta' karatteristiċi li jiġu mistħarrġa minħabba l-organizzazzjoni ta' stħarriġ Komunitarju dwar l-istruttura ta' impriżi agrikoli fl-2003, 2005, 2007.
(3) Żdiedu varjabbli ġodda mal-lista ta' karatteristiċi u l-iżvilupp ta' l-agrikoltura ħoloq il-ħtieġa li jiġu rivistati d-definizzjonijiet ta' diversi varjabbli antiki.
(4) Il-lista' ta' eċċezzjonijiet għad-definizzjonijiet uniformi minħabba ċ-ċirkostanzi partikolari għal xi Stati Membri teħtieġ li tiġi rivistata.
(5) Id-delimitazzjoni ta' reġjunijiet u distretti amministrativi nbidlet f'xi Stati Membri. Konsegwentement il-lista ta' reġjunijiet u distretti għall-iskopijiet ta' stħarriġ agrikolu Komunitarju hija rivistata.
(6) Il-miżuri previsti f' dan ir-Regolament huma skond l-opinjoni tal-Kumitat Permamenti dwar Statistiċi agrikoli, mwaqqaf bid-deċiżjoni tal-Kunsill 72/279/KEE [3],
ADOTTAT DAN IR-REGOLAMENT:
Artikolu 1
L-Anness I għad-Deċiżjoni tal-Kummissjoni 2000/115/KE [4] għandu jiġi sostitwit bl-Anness I ta' dan ir-Regolament. Dan l-Anness fih id-definizzjonijiet Komunitarji li għandhom jintużaw għall-istħarriġ Komunitarju dwar l-istruttura ta' impriżi agrikoli, flimkien ma' l-ispjegazzjonijiet u l-eżempji rilevanti.
Artikolu 2
L-Anness III tad-Deċiżjoni 2000/115/KE għandu jiġi sostitwit bl-Anness II ta' dan ir-Regolament. Dan l-Anness fih l-eċċezzjonijiet tad-definizzjonijiet Komunitarji minħabba ċ-ċirkostanzi partikolari għal xi Stati Membri.
Artikolu 3
Ir-reġjunijiet u d-distretti għall-Italja kif speċifikat fl-Anness IV tad-Deċiżjoni 2000/115/KE għandhom jiġu sostitwiti skond l-Anness III ta' dan ir-Regolament. Dawn ir-reġjunijiet u d-distretti għandhom ukoll jiġu applikati għar-riżultati ta' l-istħarriġ bażiku ta' l-1999/2000.
Artikolu 4
Dan ir-Regolament jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd għall-istħarriġ Komunitarju dwar l-istruttura ta' impriżi agrikoli mill-2003 'il quddiem.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f' Brussel, l-24 ta' Lulju 2002